lflage/wiki-talks huggingface dataset:
Vita:Švejk, egy derék katona kalandjai a világháborúban

message: Azzal, ha valaki könyvismertetésből ír szócikket, hátha más is kedvet kap az eredeti elolvasásához. Ez a könyv viszont egyik nagy kedvencem, annyiszor olvastam, hogy már szinte kívülről tudom. Ehhez képest nagyon soványkának tartom ezt az ismertetést, mert a második kötetről érdemben szó sem esik (pedig az a jobb - persze szerintem). Nem ártana, ha a szerző jobban, esetleg többször is átolvasná az ismertetett művet, mielőtt ilyen vállalkozásba belefog. (Azt is illenék kihangsúlyozni, hogy ez egy befejezetlen mű.) Ajánlanám Hasek Dekameron címen magyarul is megjelent munkáját. Abban sok minden visszaköszön abból a forrásanyagból, amiből a szerző merített. Nem kötekedni akarok, hanem segíteni a cikk további bővítéséhez és fejlesztéséhez.
Ezeket nagyon kívánatosnak tartanám. Saját tapasztalatomból is tudom, hogy nem lehet minden első nekifutásra kiváló (a tökéletes szót nem is használnám, mert olyan meg nem létezik). De ez a jó a wikiben, hogy rengetegszer át lehet írni, javítani egy-egy szócikket. Üdvözlettel:Lji1942 vita 2012. október 10., 18:29 (CEST)
replies: text: Az Argonauták-at én is össze tudom foglalni úgy, hogy görög hősök elmentek visszaszerezni az aranygyapjút, ami sikerült, de közben sok viszontagságot éltek át, sőt volt aki meg is halt közülük. Lji1942 vita 2012. október 10., 19:16 (CEST)
replies: text: :Kérném jobban tisztelni az irodalmat, mert alapjában az teremti meg a nyelvet, amin kommunikálunk. Petőfihez a János Vitézen kívül azért hozzátartozik az Apostol és A helység kalapácsa is.
replies: text: ::Kérlek, hagyd ezt abba! Köszönöm. --Pagonyfoxhole 2012. október 10., 19:29 (CEST)
thread_title:  Nincs különösebb bajom
Vita:Menta

message: „Felhasználása már kr.e. 1000-ben is volt a gasztronómiában,és a gyógyászatban is.” - forrás nélküli szöveg áthelyezése a vitalapra. Bár szerintem ennél korábban is használták ezt a növényt. DenesFeri vita 2020. március 20., 09:38 (CET)
thread_title:  Forrás nélküli szöveg
Vita:2012–2013-as női EHF-bajnokok ligája

message: A cikk felépítése alapján valószínűnek tűnik, hogy itt valamilyen sportról van szó, de talán nem ártana megemlíteni a sportágat. --Malatinszky vita 2013. május 11., 19:37 (CEST)
replies: text: Bevezetőbe beírtam.--Tomcsy  üzenet 2013. május 11., 19:49 (CEST)
replies: text: :Köszönöm! --Malatinszky vita 2013. május 11., 20:24 (CEST)
thread_title:  Milyen sportágról is van itt szó?
Vita:Felix Baumgartner

message: Mivel Felix egy nagyon sikeres sportoló, rengeteg adat van róla, tehát: szívesen várok érdemi bejegyzéseket a kedves szerkesztőktől . Ez nem versenycikk, csupán annyiban, hogy holnap lesz a nagy nap, az újabb kísérlet  napja!  Vadszederkecall me 2012. október 13., 19:39 (CEST)
Beceneve Fearless Felix (Felix a rettenthetetlen) és nem Fairness Felix (Felix a szőkeség), ahogy egyesek gondolják. Bár így is van értelme:) De pl. a Daredevil is elég izgalmas név.  Vadszederkecall me 2012. október 14., 11:41 (CEST)
replies: text: ::Csupán a teljesség kedvéért további nevek: "The man who fell to earth", "Madman", ... folyt.köv.  Vadszederkecall me 2012. november 9., 20:27 (CET)
A fairness nem szőkeséget, hanem becsületességet jelent. Csigabiitt a házam 2012. október 14., 11:47 (CEST)

text: ) Annál jobb :)  Vadszederkecall me 2012. október 14., 11:54 (CEST)
replies: text: :Jól kivágtad magad. Csigabiitt a házam 2012. október 14., 11:57 (CEST)
Csigabi, ez valószínűleg azért van, mert folyton az időjárásra gondolok:)  Vadszederkecall me 2012. október 14., 12:12 (CEST)
És milyen jó, hogy így tettem, nem maradt el a rekord, sőt Felix még túl is szárnyalta!  Vadszederkecall me 2012. október 15., 01:59 (CEST)

message: Ez a cikk az emberről szól, Felix Baumgartnerről, akinek sikerült megvalósítania gyermekkori álmát. Ezért minden, ami történt vele ide tartozik. A Red Bull Stratos küldetés egy nagyszerű munkája, aki szeretné írja meg külön cikkben. Meg fogom köszönni neki.:)  Vadszederkecall me 2012. október 23., 15:42 (CEST)
És még egy: Itt azt írja egy újságíró, hogy : He may be called “Fearless Felix,” but he isn’t really “fearless. - már miért ne lenne bátor? Csinálja utána az, amit ő, és akkor majd megtudja, hogy milyen nagy dolog volt ez. Persze, amit Joe Kittinger tett, ahhoz semmi sem fogható, mert az akkori felszerelésekkel szinte lehetetlen küldetés volt megcsinálni a rekordot. De, bárhogy is legyen nem lehet elvenni Felixtől a dicsőséget, mint ahogy Joe-tól sem. (A többi pedig, majd szépen kialakul:) )  Vadszederkecall me 2012. október 23., 18:27 (CEST)
Köszönjük Emese! Talán egy kicsit még gyakorold az angolt és akkor megérted, mit is mondott az újságíró. 78.131.61.162 (vita) 2012. október 23., 18:31 (CEST)
Emese, ki az? Na, mit mondott te okos!:)  Vadszederkecall me 2012. október 23., 18:50 (CEST)
Az a baj talán, hogy azt írtam bátor és nem azt, hogy rettenthetetlen? Amikor felállt a kapszula szélére, én azt gondoltam, csak élve jöjjön haza és semmi baja se legyen. Ezentúl pedig mindenki azt gondol amit akar, az angol tudásomról is, meg másról is.  Vadszederkecall me 2012. október 23., 22:30 (CEST)
Ezért féltem én, olvasd el és gondolkodj. Vadszederkecall me 2012. október 25., 11:33 (CEST)
replies: text: : - És szeretem érezni, ahogy körbevesz a levegő. Megsimogatja az arcom a testem, ilyenkor élek. -  Vadszederkecall me 2012. december 5., 10:44 (CET)
thread_title:  F.B. életrajza
Vita:Baba György

message: Baba György szerepel a Szinnyeiben () mint a Panoplia catholica című könyv szerzője. Ez azonban téves információ; az a könyv Bárány György munkája. Ezt a Bárány Györgyről szóló cikkben több forrás is igazolja. Ha tehát az a terved, hogy a Szinnyei-bibliográfia alapján újra létrehozod Baba György cikkét, akkor ne tedd! --Malatinszky vita 2012. október 12., 23:51 (CEST)
thread_title:  Figyelem! Téves infó a Szinnyeiben!
Wikipédia-vita:Kocsmafal (képek)

message: Sziasztok !
Egy szócikk vitalapjára képet szeretnék beilleszteni de egy valaki nem engedi. Miért ? 
replies: text: Betettem a Gyurta Dániel cikkbe képet. Peligro (vita) 2012. október 13., 22:24 (CEST)

message: Téves képet töltöttem fel a commonsba, de a tévedést perceken belül javítottam. Az ammónia lapon két ábra egyformán jelenik meg. Ám, ha rákattintok, akkor a fájl címének megfelelően a helyes kép ugrik be. Hogyan érhetem el, hogy a thumbnail is korrekt legyen?
Lehet-e a commonsban törölni az előző változatokat? MZ/X vita 2013. május 18., 16:07 (CEST)
Szerintem próbáld Control F5-tel frissíteni az oldalt (ilyenkor a cache rögtön törlődik, és mindenütt az aktuális jelenik meg). Magától is frissül, de csak valamennyi idő múlva. Akela vita 2013. május 19., 13:42 (CEST)
thread_title:  Hibás thumbnail, helyes ábra
Vita:Lapka

message: Informatikában is használják a lapka kifejezést, esetleg érdemes lenne arról is írni, illetve egy egyértelműsítőt készíteni. Én az informatikához sajnos nem értek. Üdv Bokorember vita 2012. október 15., 14:40 (CEST)
thread_title: Lapka az alaplapon
Vita:Timur és csapata

message: Az a tiszteletteljes kérdésem van, hogyan játszódhat a Téli háború idején, amikor nyár van (a mérnök és a lány motorral kirándul az erdőbe). Vagy az egy átszerkesztett kiadás, amit én olvastam annak idején?
Tóth Sándor, Érd 
Valóban nem lehet felismerni, milyen háborúról van szó. A regény megírásának időpontja szerint az orosz olvasók is csak gondolják, hogy vagy a spanyol polgárháború lehetett az. vagy az orosz-japán összecsapások.--Sepultura vita 2012. december 20., 13:39 (CET)
Az 1982-es kiadású könyv hátlapjáról idézek: 
 – Jávori István Itt a vita 2013. április 22., 16:36 (CEST)
A szovjet-finn háború ismert nevén a téli háború 1939. november 30-án kezdődött és 1940. március 12-én ért véget. 
A téli háború idején játszódik – utalva is arra, – A hóvár parancsnoka c. ifjúsági regény a Timur és csapata folytatása,. 
Idéznék még a ruwikinek a regény cselekményét leíró első mondatát: "A regény cselekménye a közelmúltban játszódik, a Szovjetuniónak egy meg nem nevezett ellenséggel való háborúja idején." 
Nyilván, a regény 1982-es magyar kiadója erről többet tudhatott.  --Sepultura vita 2013. július 16., 08:29 (CEST)
A regény első része 1939 augusztusában játszódhat mivel a regénybeli zenés táncos mulatságot a Hasszán tavi csata évfordulóján tartották 
replies: text: Az 1940-ben írt A hóvár parancsnoka, ami a mi kiadásainkban rendszerint az első kisregénnyel együtt jelent meg, egyértelműen megnevezi az ellenfelet. (Holott akkor éppen pont nem álltak egymással háborúban.) „(…) A finnek elszáguldanak sítalpaikon. Makszimov százados utánuk lő. Kolja egész sorozatot ad le golyószórójából.”

text: De az első könyv, a Timur és csapata nem mondja meg, kivel harcol a Vörös Hadsereg. Gajdar 1939 decemberében kezdte írni, friss eseményként a mongóliai, Japán elleni második küzdelemre, Lengyelország keleti részének elfoglalására és a finn háborúra gondolhatott. (Az elsőbe belefér egy nyári Haszan-tavi évforduló.)

text: A későbbi írás télen játszódik. A szereplő gyerekek azonban ebben sem lényegesen idősebbek, nem nagyon gondolnám, hogy ezt a telet a szerző a második szovjet-finn háború idejére képzelte volna. Alighanem az a helyzet, hogy eleinte maga sem akart konkrét háborús ellenfelet megjelölni, és talán az időpontokat sem akarta pontosítani. Később azonban a finneket írta bele a történetbe. Garamond vita 2017. december 29., 02:23 (CET)
thread_title:  Mikor játszódik a regény?
Vita:Böhm Aranka

message: „íróféleség”? Ez komoly? --CsGábor[±]  2012. október 15., 19:23 (CEST)
Gondolom, írófeleségre gondolt, aki írta. – Wikizoli vita 2012. október 15., 19:43 (CEST)
Értem. Mondjuk az sem sokkal jobb. Nem az a kérdés, hogy a férje ki volt… - CsGábor[±]  2012. október 20., 23:40 (CEST)
Testvére, Böhm Tibor kereskedő halottija, Bp. VII. ker. 2559/1945. Gyurika vita 2016. december 26., 12:04 (CET)

message: A Wikipédiából, a szabad enciklopédiából
Auf gut Glück: Vielleicht spricht jemand deutsch? Ich habe einen Artikel über Aranka Böhm in der deutschen Wikipedia geschrieben. Gerne würde ich das Foto verwenden. Dazu müsste es jemand auf Wikimedia Commons hochladen. Falls jemand das kann und urheberrechtlich darf, würde ich mich sehr freuen. Grüße aus Deutschland vagy rossz fordítás: Véletlen: Lehet, hogy valaki beszél németül? Írtam egy cikket a Aranka Böhm a német Wikipedia. Szeretném használni a képet. Erre a célra tart valaki töltse fel a Wikimedia Commons. Ha valaki nem lehet és a szerzői jog, én nagyon boldog lenne. --Mirkur vita 2016. december 22., 15:21 (CET)
replies: text: Thank you very much to Bencemac. --Mirkur vita 2016. december 26., 11:51 (CET)
thread_title:  egy kérdés
Vita:Az apostol

message: Néhány napon át más dolgom van, a jövő héten folytatom. Margit beszélgetés 2012. október 15., 21:52 (CEST)

message: Szia! Nagyon örülök, hogy elkezdted, nagy szükség volt már erre a cikkre. 
Találtam egy érdekes forrást a témában, remélem, elolvasod:
Az apostol bálvány helyett költővé tette volna Petőfit
Jó munkát! DJS vita 2012. október 16., 01:01 (CEST)
replies: text: Szervusz DJS!
Köszönetemet azért ilyen későn fejezem ki, mert nem láttam a régi lakhelyemen ezt az irodalomportáli érdeklődést. Talán nem jutott eszembe,hogy a szócikk vitalapjára újra rámenjek.
Most tennék ide egy hivatkozást, hogy a diákok könnyebben megtalálják a szócikkben említett monológokat.
[]. Üdvözlet:Margit beszélgetés 2014. május 29., 10:13 (CEST)
replies: text: :Örülök, hogy jónak találtad :)

text: :DJS vita 2014. július 16., 20:34 (CEST)
thread_title:  Forrás ajánlás 

message: {{userbox|white|white|[[Fájl:Petofi anyak.jpg|thumb|300px|left|Petőfi Sándor születési bejegyzés  <sup>1.sorban</sup> <pre>"Az óra nyelve éjfélt hirdetett."</pre>]]|.}}
thread_title:  Nehogy elvesszen! 

message: AAA	BBB
AAA	DDD
thread_title:  Igazitás
Vita:Sindümúzeum

message: A mgfogalmazása nem enciklopédiába való, ez inkább egy online brossúra. "A házigazda örömmel fogadja mindazok látogatását, akik a tudomány előrehaladása érdekében hozzá kívánnak szólni az itt felvetett kérdésekhez.", meg a gyerekek hamar elunják a múzeumot, és leköti őket a fazekaskorong... ez csupa olyan információ, aminek semmi keresnivalója egy enciklopédiában. Teemeah   poke me  2012. október 16., 12:18 (CEST)
A kifogás egy ideje már ki van javítva. Gralla pokobra.

message: A veleméri Sindümúzeum az írástörténet múzeuma - Ezt a forrást töröltem, mert a Wikipédiának ugyanezt a szócikkét adja meg hivatkozásnak. – Vadaro vita 2017. november 13., 18:26 (CET)
thread_title:  Forráshivatkozás törlése
Vita:Gyufakocka

message: Melyik forrásban található a gumiszalag meg a gombostű? --Hkoala  2012. október 16., 19:53 (CEST)

message: Lásd itt: Wikipédia:Törlésre javasolt lapok/Gyufakocka
thread_title:  Törlési megbeszélés 

message: A Furdancs blog 2014. október 18-án hosszan idéz a szócikkből. --Rlevente  üzenet 2014. október 18., 22:45 (CEST)
thread_title:  Idézet
Vita:A vörös szoba álma

message: Érdekes és tartalmas cikk, köszönöm!  Nagy munka, lehet azonban, hogy éppen ezért jobb lenne felszabdalni több cikkbe, és itt csak tömör összefoglalókat hagyni az egyes témák saját cikkére utalva, mert kezelhetetlenül hosszú lett.
replies: text: --Karmela posta 2013. március 3., 22:27 (CET)
Szabdald, kedves Karmela! Szerintem ez A vörös szoba álma szócikkben feldolgozva, de igazad van, lehetne még belőle 5-10 további szócikket is készíteni, mint ahogy erre van példa a kínai vagy az angol nyelvű oldalakon. Mennyi a kezelhető hosszúság? – Tao Kai 陶凯 vita 2013. március 4., 00:17 (CET)

text: Sosem mértem, de ha egy apró javítást el akarok menteni, és hosszasan kell várni rá, valamint ha a lap betöltése is hosszú, akkor ez bizony több annál :)

text: Az is egy mérték, hogy el tudom-e olvasni egy szuszra.

text: De most semmiképpen nem szabdalnám, hiszen részt vesz az év szócikkének versenyén, és különben is jobban tisztelem a belefektetett munkát és hozzáértést annál, semhogy magam essek neki az ollóval.

text: --Karmela posta 2013. március 4., 04:33 (CET)

text: Ha már lekéstem a szavazásról, legalább itt megjegyzem, hogy az egyik jelöltem lett volna az év szócikkének:

text: --Karmela posta 2013. március 4., 10:24 (CET)
thread_title:  Hossz 

message: Az első mondatból ez a rész: 
曹雪芹 (más néven: Cao Csan 曹霑, 1715 vagy 1724 – 1763 vagy 1764)
nyugodtan kihagyható, mert kattintással bárki elolvashatja. Így azonban nagyon megnehezíti a mondat olvasását, megértését (nem beszélve a nagykötőjel melletti fölösleges szóközökről). Egyszóval: ez itt redundáns. Wikizoli vita 2014. június 19., 21:56 (CEST)
thread_title:  Első mondat
Vita:Individuálpszichológia

message: Ez a két mondat szó szerint megegyezik a mipe.hu első két bemutatkozó mondatával. Nem tudom, ki másolta honnan, de szuper lenne forrásokat megadni itt is meg a mipe.hu-n is:
Az individuálpszichológia a pszichoanalízis és a jungi analitikus pszichológia mellett a harmadik klasszikus, nagy pszichoterápiás irányzat. Alapítója Alfred Adler (1870-1937) bécsi orvos, aki a gyógyító munka mellett nagy figyelmet szentelt a mentálhigiénia és a megelőzés kérdéseinek. Rob beszól(...) 2012. október 17., 14:57 (CEST)
thread_title:  azonos szöveg
Vita:Színtársulat

message: :Nem a cím alá tartozik, más szócikkbe kell foglalni:
"A néprajzi tudomány, amely elsősorban az egzotikus világrészek primitív népeinek életével, szokásaival, erkölcseivel, költészetével és művészetével foglalkozik, ma már kétségtelenül bebizonyította, hogy a színházi előadásnak eredete az ősrégi vallási szertartásokra vezethető vissza. Mindezekből a vallásos táncokból alakul ki tehát a drámának ősi formája, az ősdráma, táncdráma. A táncdráma általában mind a teljesen primitív, mind pedig a félkultúrnépeknél, mindig elválaszthatatlanul egybe forrt az énekkel és a zenével. Ebből is látszik, hogy a zenés színpadi műfajok, mint az operett és az opera, alakultak ki lényegében először, míg a prózában elmondott színdarab csak sokkal későbbi művelődési fokon jelent meg. Ugyancsak, mint általános jellegzetességet, szögezhetjük le az ősdrámával és a táncdrámával kapcsolatosan, hogy ezeknek a primitív színielőadásoknak még nem volt meg a külön színpada és amellett a szereplők és a közönség nem volt bennük annyira elkülönülve, mint a későbbi és mai színházi előadásokba. Az ősdráma tulajdonképpen olyan vallási ceremónia volt, amelyben bizonyos mértékben a nézők mindegyike is részes volt, a vallási vezetők irányításával. A későbbi fejlődés folyamán néhol ezek a ceremóniák továbbra is megmaradtak vallásos jelentőségűeknek és nem alakult ki belőlük a mai értelemben vett színjáték, míg másutt, más népeknél és más országokban lassanként bekövetkezett az elszakadás a vallási kultuszoktól és kialakult a drámának, vele együtt a színjátszásnak és a színpadnak az a típusa, amely lényegében még ma is fennáll. Az előbbihez tartoznak az ókori kultúrákban Egyiptom (pl. az Ozirisz-énekekben megjelenik már a magánénekesnek és a kórusnak szembenállása, magát a vezető szöveget pedig többen mondják el, párbeszédszerűen) és Asszíria-Babilónia."--Linkoman vita 2012. október 18., 12:03 (CEST)
Elfogadom, ha többen is így gondoljátok. Én azért raktam bele, mert végülis a színház és így a színtársulatok kezdetleges formája, noha, ahogy a szövegben is benne van, még nem vált szét a játszó és a játékot segítő a nézőktől, illetve még nem a szórakoztatást szolgálta, bár kultúra megtartó és nevelő szándéka már ennek a formának is volt, vagyis valahonnan innen indult ki a folyamat, ami a színtársulatok létrejöttéhez vezetett. Igaz ez az ősi forma - amennyiben elfogadjuk, hogy az - ma is megtalálható vallási kultúrákban. Fauvirt vita 2012. október 18., 13:33 (CEST)
thread_title:  Kivágott szöveg 1.
Vita:Európai barnamedve

message: ...hogy a magyar vadászati törvény meg sem említi ezt az állatot a nagyvadak között. OK, nem nagyon van Magyarországon, de mibe került volna felvenni a listára, hogy ha mégis több példánya megtelepedik Magyarországon, ne kelljen törvényt módosítani. --Mazarin(itt meggyónhatsz) 2013. augusztus 11., 17:05 (CEST)
 1996. évi LV. törvény a vad védelméről, a vadgazdálkodásról, valamint a vadászatról, hol van ebben a lista? Ha megtalálod meg fogom köszönni:)  Vadszederke'''' 2013. szeptember 28., 16:34 (CEST)
thread_title:  Én azt furcsállom... 

message: Hát azért az a cukis szöveg a labdázó bocs képnél, kissé nem wikibe illő, nem? :)--Kakasmester vita 2014. február 4., 23:34 (CET)
thread_title:  Kép aláírás 

message: A legfrisebb javítás először szerintem jóra, mai Romániára javította, majd Havasalföldre és Moldvára az elterjedési területet, száműzve a macit Erdélyből. Egész Erdélyben nem volt a 19. század első felében? Hidaspal vita 2014. július 11., 11:34 (CEST)
Akkortájt Erdély nem Magyarországhoz tartozott? DenesFeri vita 2014. július 11., 11:41 (CEST)
De bizony, és azt az állományt hol említi a cikk? A Magyarországról kipusztult rész? Hidaspal vita 2014. július 11., 12:00 (CEST)
Már pótoltam. Pontosabb adataim nincsenek. DenesFeri vita 2014. július 11., 12:07 (CEST)
Így már jó, köszi. Hidaspal vita 2014. július 11., 12:18 (CEST)
thread_title:  Egész Erdélyben nem volt? 

message: „2019-ben ez a szám kb. 12.000-re növekedett, abból a 3 székelyföldi és Brassó megyében él a fele ( 6.000). E jelentős túlszaporodás oka a 2016-ban bevezetett teljes vadászati tilalom, ami alatt immár egy új nemzedék nőtt fel amely nem fél az embertől és hozzá szokott az ember közelében levő bőséges táplálékhoz--kukázás,kukoricaföldek,háziállatok. Emiatt a Kárpátkanyar térségében, főleg a Székelyföldön kőkorszaki állapotok uralkodnak--az emberek félnek kimenni a házakból,  mezőre, temetőbe, halászni, mert mindenütt megölhetik ill. megsebesíthetik őket a 2-3-4 boccsal kószáló anyamedvék. Így a medve került a tápláléklánc csúcsára,nem az ember. A nagyfokú erdőirtás, a zsákmányállatok állandó megengedett vadászata (szarvas, vaddisznó), a vetélytársak ember általi kiirtása (farkasok) nagymértékben hozzájárult ehhez. Romániában 2 millió hektár erdő tűnt el az utóbbi 30 évben, a mezőgazdasági terület 30% használaton kívül van.” - ezt a szöveget kivettem a szócikkből, mivel nem volt forrásolva, viszont nem jelenti azt, hogy nem mond jót; azért tettem át a vitalapra. Továbbá másolásnak tűnik. DenesFeri vita 2019. november 7., 09:41 (CET)
thread_title:  Szövegelés áthelyezve
Vita:Orosz Ákos

message: Szia! Üdvözöllek én is a wikipédiában, örülök, hogy színész cikket írtál. Szeretnék néhány dolgot javasolni.
*Jó lenne egy-két színész cikket tanulmányoznod és azok alapján kiválasztani pédlául a szerepfelsorolások formátumát.
*Autentikus forrásként rendszeresen használjuk a Színházi Adattárat, mintaképpen elhelyezek -ez alapján- egy statisztikát a szócikkben,
*Az intézményeket, díjakat érdemes lenne ellenőrizni, hogy szerepelnek-e wikipédiában szócikkel, ha igen, akkor hivatkozni kellene rájuk. Pl: Máthé Erzsi-díj, Színház- és Filmművészeti Egyetem. A Máthé Erzsi-díjnak alaposan utána kellene nézni mert úgy tudom, hogy a művésznő kettőt alapított. Orosz Ákos feltételezhetően az egyetem díját kapta, erről eddig nincs adatunk.  
*A hivatkozásokn nem lesznek pontosak, ha kiegészíted azokat. Pl: :Zsámbéki Gábor. Helyesen több féleképpen lehet: Pl: R:Zsámbéki Gábor vagy: R(endező): Zsámbéki Gábor. Általában az utóbbi formát használjuk, ha a rendezőt is feltüntetjük. Ebben az esetben megoldás lehet a rendezőkénti csoportosítás.
*A hivatkozásokat ellenőrizni kellene. Kovács Dániel például egy sportoló szócikkére irányít.
*Alig két hónapja befejeztük az egyetem illetve jogelődjei végzős hallgatónak a sablonjainak rögzítését. A Színház- és Filmművészeti Egyetem oklevelet szerzett hallgatói (2001–). Az érintett művészek sablonjait el szoktuk helyezni a szócikkükben is. Mintaképpen most ezzel is kiegészítem a szócikkedet. – Kispados vita 2012. október 19., 11:51 (CEST)

message: Örülök, hogy néhány javaslatomat figyelembe vettétek és javult a cikk minősége. Továbbra is problémának érzem azonban, hogy a szerkesztés nélkül bemásolt szerep felsorolások nem lettek teljes körűen módosítva. Én az első-két sort, valamint Kovács Dánielt módosítottam. További észrevételeim:
*Feltételezhető, hogy Garcia Lorcának van szócikke, de ez szerkesztés közben ellenőrizhető is. A forrásból átvett alakban (F.G. Lorca) szinte biztos, hogy nem szerepel.
*Biztos, hogy nincs szócikke a színházi előadás és annak egy szereplőjének szócikke. Ezeket teljes fölösleges linkesíteni.
*Egyes színdaraboknak lehet önálló szócikke érdemes előzetesen ellenőrizni.
*Úgy vettem észre, hogy a tapasztalt szerkesztők kifogásolják, ha ugyanazt a személyt, intézményt stb. egynél többször hivatkozásként megjelölünk.
Véleményem szerint a cikken a forma és a nincs bevezető észrevételező sablonokat el lehetne helyezni. --Kispados vita 2012. október 20., 11:06 (CEST)
thread_title:  További javaslatok 

message: Sajnos nagyon sok rosszul használt belső linkelés van a szócikkben, nem egységesek, helyenként átláthatatlanok a felsorolások. Dolgozom rajta folyamatban, de ha más is beszáll, nem bánom (csak egyeztessünk, hogy ne legyen szerkesztési ütközés). Továbbá át kell nézni, hogy mennyire vannak forrásolva az információk, és javítani, ami rosszul lett beírva. A díjak között például több is volt, amit nem a szócikk alanya kapott, hanem egy produkció vagy társulat, azokat (ahol ez bizonyítható) kivettem (és aminél lehet, áttettem a megfelelő szócikkbe). Fauvirt vita 2018. február 3., 16:45 (CET)
thread_title:  Lektor- és forma-szakasz sablonok
Vita:Norvégia szigeteinek listája területük alapján

message: Tekintve, hogy a rendezhető táblázat tetszőleges kritérium szerint sorba rendezhető, fölösleges a címben a „területők alapján” kitétel, mert a funkció fölöslegessé teszi, hogy legyenek ugyanilyen listák lakosságszám alapján meg névsorrend alapján, és egy kattintásal el tudom érni, hogy ne terület alapján legyen elrendezve ez a lista. Legyen egyszerűen „Norvégia szigeteinek listája”. Alensha 2012. október 19., 17:38 (CEST)
Ha átmozgatnánk Norvégia szigeteinek listája névre, akkor az lenne indokolatlan, hogy pont a területük alapján rangsoroljuk őket. Ha átnevezzük, akkor a listát át kell alakítani ábécérend szerintire. Szerintem maradjon úgy, ahogy most van, a legtöbb iwikiben is a jelenlegi megoldást alkalmazzák. ✮ Einstein2 vitalap 2012. október 19., 17:48 (CEST)
thread_title:  Átnevezés